| Logotip Europske komisije, 12 žutih zvijezda posloženih u krug na plavoj pozadini, okruženo dvama svijetlosivim grafičkim elementima koji predstavljaju zgradu Berlaymont, sjedište Komisije. | EUROPSKA KOMISIJA  GLAVNA UPRAVA za zapošljavanje, socijalna pitanja i uključivanje  Uprava E – Mobilnost radne snage i međunarodni poslovi  **Odjel E1 Mobilnost radne snage, javne službe za zapošljavanje, ELA** |
| --- | --- |

## Izjava o pristupačnosti Europassa

Ova se izjava odnosi na sadržaj objavljen na domeni: <https://europa.eu/europass> i njezinim poddomenama.

Ovim internetskim stranicama upravlja Glavna uprava za zapošljavanje, Odjel E1. Koncipirane su tako da se njima može služiti što više osoba, uključujući osobe s invaliditetom.

Trebali biste moći:

* povećati prikaz do 200 % uz zadržavanje kvalitete sadržaja
* pregledavati većinu sadržaja služeći se samo tipkovnicom
* pregledavati većinu sadržaja služeći se suvremenim čitačem zaslona i softverom za prepoznavanje govora (na računalu ili telefonu).

Ove su internetske stranice izrađene u skladu s [tehničkom normom za internetske stranice i mobilne aplikacije EN 301 549 v.3.2.1.](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) To uvelike odgovara razini „AA” iz [Smjernica o pristupačnosti internetskog sadržaja (WCAG), verzije 2.1.](https://www.w3.org/TR/WCAG21/)

**Stupanj sukladnosti**

Ove su internetske stranice djelomično **sukladne** s [tehničkom normom EN 301 549 v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) i [razinom „AA” iz Smjernica o pristupačnosti internetskog sadržaja (WCAG), verzije 2.1](https://www.w3.org/WAI/standards-guidelines/wcag/). Za više pojedinosti vidjeti „[Nepristupačan sadržaj](#_Non-accessible_content)”.

Stranice su zadnji put testirane u travnju 2023.

**Sastavljanje ove izjave**

Ova je izjava revidirana 15. 12. 2023.

**Povratne informacije**

Zanima nas što mislite o pristupačnosti internetskih stranica Europassa. Ako primijetite probleme s pristupačnošću, obavijestite nas

* na telefonski broj: **00 800 6 7 8 9 10 11** iz bilo kojeg dijela EU-a radnim danom od 9:00 do 18:00 prema srednjoeuropskom vremenu na bilo kojem jeziku EU-a\* (pozivi su besplatni)
* putem obrasca za povratne informacije: pišite nam putem [Europassova obrasca za kontakt](https://europa.eu/europass/hr/contact-us/submit-query).

Potrudit ćemo se odgovoriti u roku od 15 radnih dana nakon što nadležna služba Komisije zaprimi upit.

**Kompatibilnost s preglednicima i asistivnim tehnologijama**

Internetske stranice Europassa kompatibilne su sa sljedećim najčešće korištenim asistivnim tehnologijama:

* najnovijom verzijom preglednika Google Chrome, Mozilla Firefox i Microsoft Edge
* u kombinaciji s najnovijim verzijama asistivnnih tehnologija.

**Tehničke specifikacije**

Internetske stranice Europassa oslanjaju se na sljedeće tehnologije kako bi njihovi elementi za postizanje pristupačnosti radili s kombinacijom internetskog preglednika i eventualnih asistivnih tehnologija ili programskih dodataka na vašem računalu:

* HTML
* WAI-ARIA
* CSS
* JavaScript.

**Nepristupačan sadržaj**

Iako nastojimo zajamčiti pristupačnost internetskih stranica Europassa, postoje poznati problemi koje aktivno rješavamo. Zahvaljujemo na razumijevanju i strpljenju dok ih ne riješimo. Ako naiđete na problem s pristupačnošću koji nije naveden u nastavku, javite nam se.

**Poznati problemi** (rješenje se predviđa do kraja 2024.):

* neke stranice imaju slab kontrast boja
* neke funkcije nisu pristupačne ili su pristupačne u ograničenoj mjeri (slab fokus) korisnicima koji koriste samo tipkovnicu
* većina vizualnih elemenata nema alternativne tekstualne opise na odgovarajućem jeziku
* u nekim poljima nema oznaka za čitače zaslona ili slične asistivne tehnologije
* neke poruke o pogrešci nisu jasno povezane s kontrolama obrasca
* neki su dokumenti u PDF formatu i nisu pristupačni
* neke stranice nisu u potpunosti prilagođene čitačima zaslona ili sličnim asistivnim tehnologijama
* neki naslovi nisu pravilno strukturirani za asistivne tehnologije
* neke stranice sadržavaju elemente kao što su tablice i bočni izbornici koji možda nisu pristupačni
* neki URL-ovi nemaju razumljiva ili točna imena puta
* neki elementi nisu u potpunosti prilagođeni za pristupačnost na mobilnim uređajima.